มันนี่ทูเดย์
กยศ.เตือนปลอมชื่อกู้เงิน
29 ต.ค. 2565

กยศ.เตือนปลอมชื่อกู้เงิน
กองทุนเงินให้กู้ยืมเพื่อการศึกษา (กยศ.) แจ้งเตือนหากบุคคลใดโดนปลอมลายมือชื่อเพื่อการกู้ยืมเงินกองทุนให้รีบดำเนินการแจ้งความร้องทุกข์ต่อพนักงานสอบสวนที่สถานีตำรวจ พร้อมทั้งดำเนินการยื่นคำให้การต่อสู้คดีเพื่อพิสูจน์ให้ศาลเห็นถึงการปลอมแปลงเอกสาร หากพิสูจน์ได้ว่าเป็นการปลอมแปลงจริง ศาลจะพิพากษายกฟ้อง และกองทุนฯ จะดำเนินการทางกฎหมายกับผู้เกี่ยวข้องในเรื่องดังกล่าวต่อไป
ไอแบงก์หนุนฮาลาลปศุสัตว์ 
นายสติ ศังขวณิช ปฏิบัติหน้าที่ผู้ช่วยกรรมการผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า ธนาคารร่วมลงนามบันทึกข้อตกลงความร่วมมือกับกรมปศุสัตว์ และสำนักงานคณะกรรมการกลางอิสลามแห่งประเทศไทย เพื่อพัฒนาและส่งเสริมอุตสาหกรรมฮาลาลด้านปศุสัตว์ ซึ่งธนาคารจะให้การสนับสนุนเงินทุนแก่ผู้ประกอบการที่มีความต้องการที่จะปรับปรุงพัฒนาโรงฆ่าสัตว์ โรงชำแหละ สถานที่จำหน่าย เพื่อให้ได้มาตรฐานจากกรมปศุสัตว์และได้รับรองฮาลาล